CELEX: 52009PC0217
Language: lt
Date: 2009-05-11
Title: Pasiūlymas Europos parlamento ir Tarybos direktyva dėl aviacijos saugumo rinkliavų {SEC (2009) 615 galutinis} {SEC (2009) 616 galutinis}

Svarbus teisinis pranešimas

|

52009PC0217

Pasiūlymas Europos parlamento ir Tarybos direktyva dėl aviacijos saugumo rinkliavų {SEC (2009) 615 galutinis} {SEC (2009) 616 galutinis}  /* KOM/2009/0217 galutinis - 0063  /0000 */  

	[pic] | EUROPOS BENDRIJŲ KOMISIJA |Briuselis, 11.5.2009COM (2009) 217 galutinis2009/0063 (COD)PasiūlymasEUROPOS PARLAMENTO IR TARYBOS DIREKTYVAdėl aviacijos saugumo rinkliavų(pateikta Komisijos) {SEC (2009) 615 galutinis}{SEC (2009) 616 galutinis}AIŠKINAMASIS MEMORANDUMAS1) PASIŪLYMO APLINKYBĖS-  Bendrosios aplinkybėsŠiuo metu aviacijos saugumo sąnaudų padengimo sistemos reguliuojamos nacionaliniu lygiu ir yra ne visada skaidrios naudotojams. Prieš nustatant rinkliavas arba atliekant apmokestinimo sistemos pakeitimus, su naudotojais visuose ES oro uostuose reguliariai nesitariama.-  Pasiūlymo srityje taikomos nuostatosPasiūlymo srityje taikomų nuostatų nėra.-  Derėjimas su civilinės aviacijos politika ir kitais Europos Sąjungos tikslais1992 m. Tarybai priėmus trečiąjį paketą, baigtas paskutinis patekimo į oro susisiekimo rinką liberalizavimo etapas. Kitomis iniciatyvomis buvo siekiama reguliuoti ir liberalizuoti įvairią pagalbinę veiklą: antžemines paslaugas, laiko tarpsnių skirstymą ir kompiuterines bilietų rezervavimo sistemas. Bendrija taip pat priėmė aviacijos saugos ir saugumo srities teisės aktus ir sprendė oro eismo valdymo problemas teisinėmis priemonėmis, kuriomis sukurtas „Bendras Europos dangus“. Į direktyvą dėl oro uostų mokesčių įtraukti kiti mokesčiai nei saugumo rinkliavos.2) KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS-  Konsultacijos su suinteresuotosiomis šalimisKonsultacijų metodai, pagrindiniai tiriamieji sektoriai ir bendras respondentų apibūdinimas2008 m. liepos 17 d. įvykusiame svarstyme Komisija konsultavosi su oro transporto sektoriaus suinteresuotosiomis šalimis dėl įvairių galimybių parengti Bendrijos teisės aktus dėl saugumo rinkliavų. Komisija paprašė, kad valstybių narių ir sektoriaus atstovai informaciją ir nuomones pateiktų užpildydami klausimynus.Ketinant nuomonėmis keistis toliau, su kai kuriomis suinteresuotosiomis šalimis užmegzti dvišaliai ryšiai.Atsakymų santrauka ir kaip į juos buvo atsižvelgtaVisos sektoriaus organizacijos pabrėžė, kad aviacijos saugumas yra valstybės pareiga, todėl šias sąnaudas turėtų prisiimti valstybės. Tačiau nė viena valstybė narė nesutiko būti įpareigota padengti saugumo sąnaudas.-  Tiriamųjų duomenų rinkimas ir naudojimasAptariamos mokslo ir (arba) tiriamųjų duomenų sritysPasirinktam metodui įvertinti atliktas poveikio tyrimas, siekiant parengti kiekybinę ir kokybinę šios iniciatyvos poveikio analizę. Poveikiui įvertinti nepriklausomo tyrimo neprireikė. Tačiau Jungtinis tyrimų centras apskaičiavo kai kurių priemonių poveikį. Jungtinio tyrimų centro raštas pateiktas į šio poveikio vertinimo XII priede. Vertinant poveikį naudoti viešai paskelbti statistiniai duomenys, visų pirma Eurostato, bei remtasi suinteresuotųjų šalių ir valstybių narių pateiktais statistiniais duomenimis.Pagrindinės organizacijos ir (arba) ekspertai, su kuriais konsultuotasiKonsultuotasi su visomis pagrindinių suinteresuotųjų šalių organizacijomis. Taip pat konsultuotasi su transporto naudotojų ir vartotojų asociacijomis.Gautų ir panaudotų rekomendacijų santraukaGalimų rimtų pavojų, kurių pasekmės būtų nepataisomos, neminėta.Padarytos šios pagrindinės išvados: iš keturių svarstytų politikos galimybių, pasirinktų tyrimo pagrindu, naudingiausia būtų įgyvendinti bendraisiais principais pagrįstą bendro pobūdžio sistemą (t. y. 3-ąją galimybę), nes ji veiksmingiausiai padėtų teigiamai pakeisti saugumo rinkliavų nustatymo būdus ir oro uostų bei oro vežėjų santykius šioje srityje.-  Poveikio vertinimasPoveikio vertinime apsvarstytos šios politikos galimybės.Tipiniu pavyzdžiu pasirinkta galimybė „jokių ES veiksmų“, su kuria palyginti kiti politikos scenarijai.Antroji galimybė susijusi su scenarijumi, pagal kurį aviacijos sektoriaus subjektai parengia ir priima savanoriškąsias visoje ES galiojančias savitvarkos priemones kiekvienos šalies (t. y. oro vežėjų ir oro uostų) iškeltoms problemoms spręsti, jei šalys nesusitaria arba neturi bendros nuomonės, kaip geriausia šalinti nesutarimus keliančius dalykus.Trečioji galimybė – Bendrijos teisės aktas, kuriuo nustatomi pagrindiniai reikalavimai, pagal kuriuos saugumo rinkliavų apskaičiavimo nacionaliniu lygiu tvarkoje turėtų būti keli bendrieji principai, kurių laikytųsi oro uostų veiklos vykdytojai.Ketvirtojoje galimybėje pasiūlyta, kad oro uostų saugumą visiškai finansuotų valstybės narės. Šiuo atveju neliktų jokių saugumo rinkliavų ir su jomis susijusių diskriminavimo klausimų.3) TEISINIAI PASIŪLYMO ASPEKTAI-  Siūlomų veiksmų santraukaPasiūlyme apibrėžti keli pagrindiniai principai, kurių oro uostų veiklos vykdytojai privalo laikytis, apskaičiuodami savo saugumo rinkliavas. Tie principai yra:NediskriminavimasTaikant aviacijos saugumo rinkliavų sistemas neturėtų būti diskriminuojami vežėjai arba keleiviai.Konsultacijos ir teisių gynimo priemonėsOro uosto valdymo organo ir oro uostą aptarnaujančių oro vežėjų arba jų atstovų organizacijų dialogas dėl oro uoste taikomos saugumo rinkliavų sistemos turi vykti ne tik tada, kai sistema keičiama, bet ir kai nustatomas saugumo rinkliavų dydis. Šiuo reikalavimu siekiama, kad abi šalys reguliariai keistųsi nuomonėmis apie rinkliavų dydį ir apie visus nustatant rinkliavas įtakos turinčius veiksnius bei teisinio reguliavimo reikalavimus.SkaidrumasPasiūlytoje direktyvoje nėra nuostatų, kuriomis reglamentuojama, kokie saugumo rinkliavos apskaičiavimo metodai turėtų būti taikomi kiekvienoje valstybėje narėje. Komisija pripažįsta, kad teisiniai oro uostų reguliavimo reikalavimai valstybėse narėse labai įvairūs, tačiau veiklos vykdytojas oro vežėjams privalo pateikti pakankamai informacijos, kad oro uostų ir oro vežėjų atstovų konsultacijos turėtų prasmės. Todėl direktyvoje nustatoma, kokią informaciją privalo reguliariai teikti oro uosto valdymo organas.Oro vežėjai savo ruožtu turėtų informuoti apie savo skrydžių prognozes, numatomą oro laivyno naudojimą, dabartinius ir būsimus specialiuosius reikalavimus oro uoste, kad oro uosto valdymo organas galėtų optimaliai valdyti savo kapitalą ir skirstyti pajėgumus.Be to, oro vežėjai turėtų turėti teisę gauti informaciją apie griežtesnes saugumo priemones nei Bendrijos teisėje reikalaujamos priemonės.Sąryšis su sąnaudomisSaugumo rinkliavų pajamos naudojamos tik saugumo sąnaudoms padengti.Priežiūros įstaigaDirektyva, kurioje nustatyti principai, kurių turi laikytis pagrindiniai skirtingus interesus turintys oro susisiekimo sektoriaus partneriai, t. y. oro uostai ir oro vežėjai, turi būti tinkamai taikoma, ir jos turi būti laikomasi valstybių narių lygiu. Kiekvienoje valstybėje narėje įsteigta įstaiga, įpareigota užtikrinti teisingą direktyvos taikymą, deramai garantuotų tos direktyvos nuostatų laikymąsi.-  Teisinis pagrindasPasiūlymas pagrįstas Europos bendrijos steigimo sutarties 80 straipsnio 2 dalimi.-  Subsidiarumo principasSubsidiarumo principas taikomas tuomet, kai pasiūlymas nepriklauso išimtinei Bendrijos kompetencijai.Valstybės narės negali deramai pasiekti šių tikslų dėl toliau nurodytos (-ų) priežasties (-čių).Pavienės valstybės narės negali visiškai pasiekti pasiūlymo tikslų, nes Europos Sąjungoje saugumo rinkliavų sistemos ir saugumo rinkliavų oro uostuose apskaičiavimas reguliuojamas skirtingai. Valstybėse narėse vis dar taikomos skirtingos apmokestinimo sistemos. Ši padėtis trukdo sukurti vienodas veiklos sąlygas tiek oro uostams, tiek oro vežėjams.Pasiūlyme iškeltus tikslus galima pasiekti lengviau veikiant Bendrijos lygiu dėl toliau nurodytų priežasčių.Visoje ES taikant vienodas pagrindines saugumo rinkliavų taisykles, bus užtikrintas aviacijos sektoriaus partnerių nešališkumas nustatant oro uostų saugumo sąnaudų skirstymo parametrus.Valstybėse narėse taikomos skirtingos apmokestinimo sistemos. Ne visos sistemos pagrįstos pamatiniais principais, kurie vienodai taikomi nustatant saugumo rinkliavas ir rengiant pagrindinį tų rinkliavų apskaičiavimo metodą. Dėl pasiūlytos direktyvos toks vienodas taikymas taps įmanomas.Pasiūlyme apibrėžtos tik pačios būtiniausios taisyklės, kurių valstybės narės ir (arba) oro uostų veiklos vykdytojai turi laikytis nustatydami saugumo rinkliavų dydį. Siūloma direktyva neįpareigojama taikyti konkrečios apmokestinimo sistemos. Tokią sistemą nustatyti paliekama valstybėms narėms.Todėl šis pasiūlymas atitinka subsidiarumo principą.-  Proporcingumo principasPasiūlymas atitinka proporcingumo principą dėl toliau nurodytų priežasčių.Siūloma direktyva nekeičiami pagrindiniai saugumo rinkliavų, nustatomų valstybių narių lygiu, reikalavimai ir išsaugoma galimybė oro uostams patiems lanksčiai nustatyti savo saugumo rinkliavas. Direktyva užtikrinama, kad oro uosto naudotojams bus daugiau aiškinama apie saugumo rinkliavas. Valstybių narių ir regionų valdžios institucijoms, dalyvaujančioms teisinio reguliavimo sistemos nustatymo procese, administracinės naštos teks tik tiek, kad jos turės suderinti savo galiojančius teisės aktus su šia direktyva, jei tie teisės aktai neatitinka direktyvoje nustatytų pagrindinių principų.-  Pasirinkta priemonėSiūloma priemonė – direktyva.Kitos priemonės būtų netinkamos dėl šios (-ių) priežasties (-čių).Tinkamiausia priemonė reguliuoti saugumo rinkliavas yra direktyva, nes ja bus nustatyti aiškūs pagrindiniai saugumo rinkliavų principai, kurių oro uostų veiklos vykdytojai turi laikytis taikydami ir rinkdami saugumo rinkliavas. Direktyvą į nacionalinę teisę perkėlusi kiekviena valstybė narė galės leisdama teisės aktus atsižvelgti į konkrečią oro uostų situaciją toje valstybėje narėje, tačiau visada turės būti užtikrinta visiška atitiktis direktyvos nuostatoms.4) POVEIKIS BIUDŽETUIPasiūlymas Bendrijos biudžetui poveikio neturi.5) PAPILDOMA INFORMACIJA-  Atitikties lentelėValstybės narės privalo pateikti Komisijai nacionalinių nuostatų, kuriomis ši direktyva perkeliama į nacionalinę teisę, tekstus bei tų nuostatų ir šios direktyvos atitikmenų lentelę.-  Europos ekonominė erdvėSiūlomas teisės aktas susijęs su EEE, todėl turėtų būti taikomas Europos ekonominėje erdvėje.2009/0063 (COD)PasiūlymasEUROPOS PARLAMENTO IR TARYBOS DIREKTYVAdėl aviacijos saugumo rinkliavųEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 80 straipsnio 2 dalį,atsižvelgdami į Komisijos pasiūlymą[1],atsižvelgdami į Europos ekonomikos ir socialinių reikalų komiteto nuomonę[2],atsižvelgdami į Regionų komiteto nuomonę[3],laikydamiesi Sutarties 251 straipsnyje nustatytos tvarkos[4],kadangi:(1) Už aviacijos saugumą Europos oro uostuose iš esmės atsako valstybės. Kiekviena valstybė narė sprendžia dėl aviacijos saugumo finansavimo būdų. Tačiau būtina sukurti bendrą esminių saugumo rinkliavų ypatybių ir tų rinkliavų nustatymo tvarkos reguliavimo sistemą, nes be tokios sistemos nebūtų įvykdyti pagrindiniai oro uostų valdymo organų ir oro uostų naudotojų santykiams keliami reikalavimai.(2) Mokesčių už oro navigacijos ir antžeminio aptarnavimo paslaugas surinkimas jau aptartas atitinkamai 2006 m. gruodžio 6 d. Komisijos reglamente (EB) Nr. 1794/2006, nustatančiame bendrąją mokesčių už oro navigacijos paslaugas sistemą,[5] ir 1996 m. spalio 15 d. Tarybos direktyvoje 96/67/EB dėl patekimo į Bendrijos oro uostuose teikiamų antžeminių paslaugų rinką[6].(3) Labai svarbu, kad oro uosto naudotojai iš oro uosto valdymo organo reguliariai gautų informaciją, kaip ir kuo remiantis apskaičiuojamos aviacijos saugumo rinkliavos. Turėdami tokią informaciją oro vežėjai žinos, kokios saugumo paslaugų teikimo sąnaudos ir susijusių investicijų naudingumas. Kad oro uosto valdymo organas galėtų deramai įvertinti būsimų investicijų poreikius, turėtų būti reikalaujama, kad oro uosto naudotojai laiku oro uosto valdymo organą informuotų apie savo veiklos prognozes, plėtros projektus, specifinius poreikius ir pageidavimus.(4) Kadangi saugumo sąnaudoms padengti mokėtinos sumos Bendrijoje apskaičiuojamos ir renkamos skirtingais metodais, būtina suderinti saugumo sąnaudų atlyginimo pagrindą tiems Bendrijos oro uostams, kuriuose saugumo sąnaudos įskaičiuojamos į saugumo rinkliavas. Tokiuose oro uostuose rinkliavos turėtų būti susietos su saugumo užtikrinimo sąnaudomis, atsižvelgiant į valstybės skiriamą saugumo sąnaudų finansavimą.(5) Svarbu užtikrinti, kad už bendruosius pagrindinius standartus (nustatytus 2008 m. kovo 11 d. Europos Parlamento ir Tarybos reglamente (EB) Nr. 300/2008 dėl civilinės aviacijos saugumo bendrųjų taisyklių ir panaikinančiame Reglamentą (EB) Nr. 2320/2002[7]) griežtesnių nacionalinių saugumo priemonių ekonominis poveikis būtų aiškus.(6) Kiekvienoje valstybėje narėje nepriklausoma priežiūros įstaiga turėtų užtikrinti tinkamą ir veiksmingą direktyvos taikymą. Ši įstaiga turėtų turėti visus savo užduotims atlikti būtinus išteklius – personalą, kompetenciją ir finansinius išteklius.(7) Atsižvelgiant į tai, kad pačios valstybės narės negali deramai pasiekti planuojamos veiklos tikslų, nes valstybių narių lygiu vienodų visoje Bendrijoje saugumo rinkliavų sistemų nustatyti neįmanoma, o šiuos tikslus dėl veiklos apimties ir poveikio galima geriau pasiekti Bendrijos lygiu, Bendrija gali imtis priemonių vadovaudamasi Sutarties 5 straipsnyje nustatytu subsidiarumo principu. Pagal tame straipsnyje nustatytą proporcingumo principą šioje direktyvoje nenumatyta daugiau priemonių, nei būtina tiems tikslams pasiekti,PRIĖMĖ ŠIĄ DIREKTYVĄ:1 straipsnisDalykas1. Šia direktyva nustatomi bendrieji saugumo rinkliavų rinkimo Bendrijos oro uostuose principai.2. Ši direktyva taikoma visiems oro uostams, esantiems teritorijoje, kurioje galioja Sutarties nuostatos.Ši direktyva netaikoma rinkliavoms, pagal Komisijos reglamentą (EB) Nr. 1794/2006 renkamoms atlyginti už maršruto oro navigacijos ir terminalų oro navigacijos paslaugas, arba rinkliavoms, renkamoms atlyginti už antžemines paslaugas, išvardytas Tarybos direktyvos 96/67/EB priede.2 straipsnisApibrėžtysŠioje direktyvoje taikomos šios sąvokų apibrėžtys:a) oro uostas – specialiai orlaiviams tūpti, kilti ir manevruoti pritaikytas sausumos plotas, įskaitant pagalbinius įrenginius, kurių gali prireikti minėtoms procedūroms atlikti laikantis orlaivių eismo ir paslaugų reikalavimų, įskaitant pagalbinius komerciniams skrydžiams, vykdomiems teikiant vežimo paslaugas, reikalingus įrenginius;b) oro uosto valdymo organas – organas, kurio tikslas, kartu vykdant kitokią veiklą arba pagal aplinkybes tokios veiklos nevykdant, pagal nacionalinius įstatymus ar kitus teisės aktus arba sutartis administruoti ir valdyti oro uosto ar oro uostų tinklo infrastruktūrą bei koordinuoti ir kontroliuoti įvairių atitinkamuose oro uostuose ar oro uostų tinkle dirbančių operatorių veiklą;c) oro uosto naudotojas – bet kuris fizinis arba juridinis asmuo, atsakingas už keleivių, pašto ir (arba) krovinių skraidinimą iš atitinkamo oro uosto arba į jį;d) saugumo rinkliava – apmokestinimo suma, renkama siekiant susigrąžinti visas saugumo priemonių, skirtų civilinei aviacijai apsaugoti nuo neteisėtų veiksmų, sąnaudas arba jų dalį.3 straipsnisNediskriminavimasValstybės narės užtikrina, kad renkant saugumo rinkliavas nebūtų diskriminuojami oro uosto naudotojai arba oro keleiviai.4 straipsnisKonsultacijos1. Valstybės narės užtikrina, kad oro uosto valdymo organas turėtų galimybę gauti visą būtiną informaciją apie aviacijos saugumo paslaugų teikimo oro uoste sąnaudas.2. Valstybės narės užtikrina, kad visuose oro uostuose būtų nustatyta privaloma ir reguliari procedūra, kurios laikydamasis oro uosto valdymo organas ir oro uosto naudotojai konsultuotųsi dėl saugumo rinkliavų sistemos taikymo ir tų rinkliavų dydžio. Tokios konsultacijos vyksta bent kartą per metus.3. Oro uosto valdymo organas pasiūlymą keisti saugumo rinkliavų sistemą arba tų rinkliavų dydį kartu su siūlomų pakeitimų priežastimis pateikia oro uosto naudotojams ne kaip vėliau prieš keturis mėnesius iki jo įsigaliojimo. Oro uosto valdymo organas, prieš priimdamas sprendimą, dėl siūlomų pakeitimų konsultuojasi su oro uosto naudotojais ir atsižvelgia į jų nuomonę.4. Savo sprendimą oro uosto valdymo organas paskelbia ne vėliau kaip prieš du mėnesius iki jo įsigaliojimo. Jei oro uosto valdymo organas ir oro uosto naudotojai nesutaria dėl pasiūlytų pakeitimų, oro uosto valdymo organas pagrindžia, kodėl priėmė tokį oro uosto naudotojams taikomą sprendimą.5 straipsnisSkaidrumas1. Valstybės narės užtikrina, kad oro uosto valdymo organas kiekvienam oro uosto naudotojui ir oro uosto naudotojų atstovams arba asociacijoms kartą per metus pateiktų informaciją apie sudedamąsias dalis, kuriomis remiantis nustatomas visų oro uoste renkamų saugumo rinkliavų dydis. Šią informaciją įtraukiami bent tokie dalykai:a) už surinktas saugumo rinkliavas teikiamų įvairių paslaugų ir infrastruktūros sąrašas;b) saugumo rinkliavų apskaičiavimo metodas;c) kiekvienos oro uoste renkamų saugumo rinkliavų kategorijos pajamos ir sąnaudos;d) bendras darbuotojų, teikiančių paslaugas, už kurias renkamos saugumo rinkliavos, skaičius;e) saugumo rinkliavų dydžio prognozės;f) planuojamos investicijos, galinčios gerokai paveikti saugumo rinkliavų dydį.2. Valstybės narės užtikrina, kad oro uosto naudotojai prieš kiekvieną 4 straipsnyje numatytą konsultaciją oro uosto valdymo organui pateiktų informaciją, visų pirma apie:a) oro eismo prognozes;b) jų oro laivyno sudėtį ir numatomą naudojimą;c) jų plėtros projektus susijusiame oro uoste;d) jų poreikius susijusiame oro uoste.6 straipsnisPoveikio vertinimai1. Prieš priimdamos griežtesnes priemones pagal Reglamento (EB) Nr. 300/2008 6 straipsnį, valstybės narės atlieka poveikio vertinimą, susijusį su įtaka saugumo rinkliavų dydžiui.Poveikio vertinimą, susijusį su [šios direktyvos įsigaliojimo diena] jau galiojusiomis griežtesnėmis priemonėmis, valstybės narės atlieka per pereinamąjį trejų metų laikotarpį nuo šios direktyvos įsigaliojimo dienos.2. Apie šio straipsnio 1 dalyje numatyto poveikio vertinimo rezultatą valstybės narės informuoja Komisiją ir dėl jo konsultuojasi su oro uosto naudotojais pagal 4 straipsnį.7 straipsnisSaugumo rinkliavų ir sąnaudų sąryšisSaugumo rinkliavos naudojamos tik saugumo sąnaudoms padengti. Šios sąnaudos apskaičiuojamos taikant kiekvienoje valstybėje narėje visuotinai priimtus apskaitos ir vertinimo principus.Tačiau valstybės narės užtikrina, kad visų pirma būtų atsižvelgiama į:-  saugumo veiklai skirtos infrastruktūros ir įrangos, įskaitant pagrįstą tos infrastruktūros ir įrangos nuvertėjimą, finansavimo sąnaudas;-  saugumo personalo ir saugumo veiklos išlaidas;-  dotacijas ir subsidijas, kurias saugumui užtikrinti skyrė valdžios institucijos.8 straipsnisNepriklausoma priežiūros įstaiga1. Kad užtikrintų, jog šios direktyvos vykdymui priimtos priemonės būtų tinkamai taikomos, valstybės narės paskiria arba įsteigia nepriklausomą įstaigą, kuri veikia kaip nepriklausoma nacionalinė priežiūros įstaiga. Ši įstaiga gali būti tas pats subjektas, kuriam valstybė narė patikėjo taikyti Europos Parlamento ir Tarybos direktyvą (EB) Nr. 12/2009 dėl oro uostų mokesčių[8].2. Nepriklausomos priežiūros įstaigos savarankiškumą valstybės narės garantuoja užtikrindamos, kad ji būtų teisiškai atskirta ir funkciniu atžvilgiu nepriklausoma nuo visų oro uosto valdymo organų ir oro vežėjų. Valstybės narės, kurioms nuosavybės teise priklauso ar kurios valdo oro uostus, oro uostų valdymo organus arba oro vežėjus, užtikrina, kad reguliavimo funkcija būtų veiksmingai atskirta nuo veiklos, susijusios su nuosavybės teise ir valdymu. Valstybės narės užtikrina, kad nepriklausoma priežiūros įstaiga savo įgaliojimus vykdytų nešališkai ir skaidriai.3. Valstybės narės Komisijai praneša nepriklausomos priežiūros įstaigos pavadinimą ir adresą, jai paskirtas užduotis bei pareigas ir priemones, kurių imtasi šio straipsnio 2 dalyje nustatytiems reikalavimams įvykdyti.4. Valstybės narės užtikrina, kad nesutariant dėl saugumo rinkliavų būtų imtasi priemonių:a) nustatyti oro uosto valdymo organo ir oro uosto naudotojų nesutarimų sprendimo procedūrą;b) nustatyti sąlygas, pagal kurias dėl nesutarimo kreipiamasi į nepriklausomą priežiūros įstaigą, ir ypač numatyti, kaip ta įstaiga atmestų skundus, kurie, jos manymu, netinkamai pagrįsti arba kuriems pagrįsti pateikta nepakankamai dokumentų; irc) nustatyti kriterijus, pagal kuriuos nesutarimai bus vertinami siekiant juos išspręsti.Šios procedūros, sąlygos ir kriterijai turi būti nediskriminaciniai, skaidrūs ir objektyvūs.5. Nepriklausoma priežiūros įstaiga skelbia metinę savo veiklos ataskaitą.9 straipsnisPranešimas ir persvarstymas1. Komisija ne vėliau kaip po 4 metų nuo šios direktyvos įsigaliojimo pateikia Europos Parlamentui ir Tarybai jos taikymo ataskaitą ir prireikus deramus pasiūlymus.2. Valstybės narės ir Komisija bendradarbiauja taikydamos šią direktyvą, visų pirma rinkdamos informaciją šio straipsnio 1 dalyje minėtai ataskaitai.10 straipsnisPerkėlimas į nacionalinę teisę1. Valstybės narės priima įstatymus ir kitus teisės aktus, kurie, įsigalioję iki […], įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikties lentelę.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.11 straipsnisĮsigaliojimasŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje .12 straipsnisAdresataiŠi direktyva skirta valstybėms narėms.Priimta BriuselyjeEuropos Parlamento vardu Tarybos varduPirmininkas Pirmininkas [1] OL C […], […], p. […].[2] OL C […], […], p. […].[3] OL C […], […], p. […].[4] OL C […], […], p. […].[5] OL L 341, 2006 12 7, p. 3.[6] OL L 272, 1996 10 25, p. 36.[7] OL L 97, 2008 4 9, p. 72.[8] OL L 70, 2009 3 14, p. 11.